

**I./ Szöveges beszámoló**

**Összefoglaló a Magyar Régészeti**

**és Művészettörténeti Társulat 2014. évi tevékenységéről**

2014-ban a Társulat éves közgyűlésén és vándorgyűlésén kívül az alább részletezett 16 régészeti (**R)**, 11 művészettörténeti (**M**) programot és 8 szakvezetéssel egybekötött kiállítás-látogatást (**K**) kínált tagjainak, melyeket a megtartásuk időrendje szerint sorolunk fel. A régészeti előadásoknak alapvetően a Magyar Nemzeti Múzeum, a művészettörténeti előadásoknak pedig a Magyar Nemzeti Galéria biztosított helyszínt.

Programjaink között a régészeti, művészettörténeti ülésszakok, a szakvezetéssel történő kiállítás-látogatások mellett folytattuk a „Társulat kitüntetettjeinek előadásai”, a „Magyar régészek és művészettörténészek kutatásai külföldön” és a „Határon túli magyar kulturális örökség kutatása” című előadás-sorozatokat, az épület- és helyszín-bemutatásokat az óbudai és pesti séták keretében. A Társulat Archeometriai Műhelye számos rendezvényt indított. A 2014. évi közgyűlésen adtuk át a Társulat kitüntető érmeit, a két napos feltárási beszámoló-sorozaton az „Ad astra”-díjat, decemberben pedig a Henszlmann-díjat. A 2014 évi vándorgyűlés vendéglátói a szombathelyi múzeumok voltak.

**1.)** **Kiállítás-látogatás szakvezetéssel**

A Magyar Nemzeti Múzeum „Bethlen 1613” című kiállításának és a „Robert Capa, a Játékos”

című kiállításának megtekintése, szakvezetést tartottak Kiss Erika és Szvitek Róbert, a Bethlen-kiállítás kurátorai, valamint Fisli Éva, a Capa-kiállítás kurátora

A rendezvény időpontja: 2014. január 13. (**K**)

**2.) A Társulat Archeometriai Műhelyének rendezvénye**

Dr. David Watkinson (Department of Archaeology and Conservation, Cardiff
University, UK) Determination of corrosion rates and routes to build evidence based conservation for archaeological iron című előadása

Az előadás időpontja: 2014. január 16., helyszíne:MTA Wigner Fizikai Kutatóközpont **(R)**

**3.) Közös régészeti és művészettörténeti ülésszak a Társulat kitüntetettjeinek előadás-sorozata keretében**

Facsády Annamária – Kiss Erika: Az ékszer mint régészeti és művészettörténeti tárgy és forrás című előadása

A rendezvény időpontja: 2014. január 22. **(R)** (**M**)

**4.) Régészeti ülésszak a Társulat kitüntetettjeinek előadás-sorozata keretében**

A Kuzsinszky-díjjal kitüntetett **Ottományi Katalin Római vicusok Pest megyében** című előadása

Az előadás időpontja:2014. február 12. **(R)**

**5.) Kiállítás-látogatás szakvezetéssel**

Az Iparművészeti Múzeum gyűjteményét bemutató új kiállítások megtekintése: **„Iszlám művészet”,** szakvezetést tartott: Pásztor Emese, **„A Bigot-pavilon”** és **„A szecesszió mesterei az Iparművészeti Múzeum gyűjteményében”,** szakvezetést tartott: Balla Gabriella

A rendezvények időpontja: 2014. február 17. (**K**)

**6.) A Társulat Archeometriai Műhelyének rendezvénye**

**„Zöldkő” balták** című munkaülés (a „JADE2” program regionális munkaülése), melyen az európai őskori kereskedelmi hálózatok egyik legjelentősebb és legjobban kutatott területéről, az ún. „zöldkő” (jadeit, nefrit) balták kutatása került bemutatásra nemzetközi részvétellel. A részletes program az archeometriai honlapon olvasható (<http://www.ace.hu/ametry/prog-h.html>).

A rendezvény időpontja: 2014. március 21. **(R)**

**7.)** **A társulat 2013. évi közgyűlése, a Társulat kitüntető érmeinek átadása**

A közgyűlésen hangzott el Havasi Krisztina: Kövekbe zárt évszázadok. Fejezetek a középkori egri székesegyház építéstörténetéből című díszelőadása.

A közgyűlés hivatalos programpontjait (főtitkári beszámoló, pénztárosi jelentés, számvizsgáló bizottság jelentése, 2014. évi programok ismertetése) követően került sor a Társulat kitüntető díjainak átadására, a beérkezett javaslatok nyomán a közgyűlés szavazott a díjazottak személyéről.

A Magyar Régészeti és Művészettörténeti Társulat kitüntető érmeit kapták 2014-ben:

Rómer-érem: **Raczky Pál,** laudatio: Kalicz Nándor

Ipolyi-érem: **Várkonyi György,** laudatio: Pataki Gábor

Kuzsinszky-érem: **Kulcsár Gabriella,** laudatio: Bondár Mária

Pasteiner-érem: **Smohay András,** laudatio: Kovács Péter

Tiszteleti tagság: **T. Dobosi Viola,** laudatio: T. Biró Katalin, **Végh János,** laudatio: Marosi Ernő

A rendezvény időpontja:2014. március 24. (**M**)

**8.)** **A Társulat Archeometriai Műhelyének társrendezésében**

A Miskolci Egyetem Őstörténeti és Régészeti Tanszéke, a Miskolci Egyetem Műszaki Földtudományi Kara, Anyagtudományi Kara, az ARGUM munkacsoport, az Archeometriai Műhely, valamint a MAB Anyagtudományi és Metallurgiai Szakbizottsága és a MAB Őstörténeti és Régészeti Munkacsoportja társrendezésében **Archeometria, kognitív- és szociálarcheológia** című konferencia, melynek témakörei voltak: környezetrégészet, kőzetek, fémek, kerámiák archeometriája, kognitív- és szociálarcheológia. A részletes program az Archeometriai honlapon olvasható (<http://www.ace.hu/ametry/prog-h.html>).

A rendezvény időpontja: 2014. április 3−4., helyszíne:Miskolci Egyetem BTK **(R)**

**9.) A „Magyar régészek és művészettörténészek kutatásai külföldön” sorozatban**

**Magyar régészeti és műemléki kutatások Kambodzsában** című előadássorozat:

JELEN János: Magyar műemléki és régészeti programok Kambodzsában

LASZLOVSZKY József: Szentélyek, települések, vízrendszerek. Egy komplex régészeti, műemléki és örökségi program Koh Ker-ben (Kambodzsa)

GYŐRFY Ilona − VAJDA József: Műemlékfelmérés, fotogrammetria és 3D bemutatás kambodzsai műemlékeknél

BARCZA Gergely − IRIMIÁS Balázs: Veszélyeztetett épített örökség felmérése Koh Ker-ben

SIKLÓDI Csilla: Településrégészeti kutatások Koh Ker-ben

TOLNAI Katalin − HARMATH András: Tájrégészeti és topográfiai felmérések Koh Ker-ben

BELÉNYESY Károly: Régészeti feltárás Koh Ker-ben

 A rendezvény időpontja: 2014. április 23. **(R)** (**M**)

**10.)** **Épület- és helyszín-bemutatás**

Óbudai séták …, a séták gondozója Kerny Terézia

A 2013–2014-re tervezett séták keretében régész és művészettörténész szakemberek vezetésével lehetett bejárni a történelmi, vagyis az 1873-as egyesítés előtti Óbuda egy-egy földrajzi egységét, és megtekinteni az ott látható régészeti, művészettörténeti, építészeti, irodalmi emlékeket.

**Ötödik séta: óbudai templomok**

Óbudai zsinagóga megtekintése, szakvezetést tartott: Megyeri András és Farbaky Péter, a Szent Péter és Pál-plébániatemplom (Lajos utca 168.) megtekintése, szakvezetést tartott: Farbaky Péter, az óbudai református templom (Kálvin köz 2.) megtekintése (királynéi vár romjai, református templom épülete, a Kós Károly tervezte parókia), szakvezetést tartott: Havasi Krisztina és Kerny Terézia, a Társulat osztálytitkára.

A rendezvény időpontja: 2014. május 7.(**M**)

**11.)** **Régészeti ülésszak**

A kétnapos ásatási beszámoló-sorozat: 2013. év néhány jelentősebb feltárási eredményének bemutatása és az „Ad astra” díj átadása a Múzeumi Világnap alkalmából

ŐSKORI SZEKCIÓ, levezető elnök: Kalla Gábor

Dani János: Yamnaya Impact Project: őskori nomádok nyomában...

Szilas Gábor: Újabb régészeti kutatások a „lágymányosi dombsor”területén

Somogyvári Ágnes: Középső és késő bronzkori telepjelenségek Solt-Tételen

Patay Róbert: Késő bronzkori telep feltárása Isaszeg határában

RÓMAI KORI SZEKCIÓ, levezető elnök: Zsidi Paula

Balázs Péter – Sosztarits Ottó: Topográfiai kutatások az Iseum Savariense déli oldalán

Láng Orsolya: Akit a mozdony füstje megcsapott: régészeti kutatások az aquincumi polgárváros területén, a Budapest – Esztergom vasútvonal rekonstrukciója kapcsán

Bartus Dávid – Borhy László – Delbó Gabriella – Dévai Kata – Kis Zita – Nagy Anna – Sey Nikoletta – Számadó Emese – VidaIstván: Beszámoló a Brigetióban, Komárom/Szőny-Vásártér lelőhelyen 2013-ban folytatott feltárások eredményeiről

Szabó Ádám: A Magyar Nemzeti Múzeum régészeti feltárásai Környén 1939–2013

Szabó Antal: Lussonium késő római temetőjének kutatása. 2012–2013

Tóth Zsolt: A 2013. évi megelőző régészeti feltárás eredményei Pécs, Jókai utca 17–19. telken

KORAKÖZÉPKORI SZEKCIÓ, levezető elnök: Tomka Péter

Heinrich-Tamáska Orsolya – Straub Péter: Újabb kutatások Keszthely-Fenékpusztán

Pap Ildikó Katalin: A szelestei germán temető feltárása (M86. 2. lelőhely, Vas megye)

Szücsi Frigyes: Avar kori temetőrészlet Nagyvenyim-Fűzfa utcából

S. Perémi Ágota: A Balatonudvari-Fövenyes avar és 10–11. századi temető kutatásának eredményei

Ritoók Ágnes – Szőke Béla Miklós: Két fontos új régészeti adalék Zalavár/Vársziget településtörténetéhez

Buzás Gergely: A visegrádi ispáni vár újabb ásatásai

Szentpéteri József –Takács Miklós – V. Székely György: Solt–Tételhegy 2013. évi feltárási eredményei

KÖZÉPKORI SZEKCIÓ, levezető elnök: Laszlovszky József

Rózsa Zoltán: „Mert az egy nyelvű és egy szokású ország gyenge és esendő…”. Árpád-kori muszlim telep és temetője Orosházán.

Gulyás Gyöngyi – Gallina Zsolt: Keltáktól a kunokig. Bányafeltárás Csanádpalotán

Pokrovenszki Krisztián – Szőllősy Csilla: Árpád-kori edényégető kemence Seregélyes határában

Rácz Tibor Ákos: Dabas középkori temploma és temetője. A 2012–2013. évi feltárások eredményei

Magyar Károly – B. Nyékhelyi Dorottya –Terei György: A Várkert Bazár feltárása 1998–2000 és 2012–2014

A rendezvény időpontja:2014. május 13–14. **(R)**

**12.) Kiállítás-látogatás szakvezetéssel**

A Budapesti Történeti Múzeum „**A királyi palota – a kultúra vára. A Budavári palota története 1686-tól napjainkig”** című állandó kiállításának megtekintése, szakvezetést tartottak: Farbaky Péter főigazgató, Rostás Péter főigazgató-helyettes a kiállítás rendezői, valamint a „**Festők a tükörben. Magyar önarcképek az Uffizi Képtárból, in memoriam Boskovits Miklós”** című időszaki kiállítására (együttműködésben a Szépművészeti, Múzeummal és a Magyar Nemzeti Galériával), szakvezetést tartottak:Fehér Ildikó és Veszprémi Nóra, a kiállítás rendezői

A rendezvény időpontja:2013. május 19. (**K**)

**13.)** **Kiállítás-látogatás szakvezetéssel**

A Magyar Nemzeti Galéria „**DERKOVITS A művész és kora”** című időszaki kiállításának megtekintése, szakvezetést tartottak: Bakos Katalin és Zwickl András, a kiállítás kurátorai

 A rendezvény időpontja:2014. május 26. (**K**)

**14.)** **Régészeti ülésszak**

A **Magyar Régészet Napja** alkalmából megrendezésre került **Múltunk titkairól** című előadássorozat:

Oross Krisztián (MTA BTK RI): Otthonteremtés 8000 évvel ezelőtt – a legkorábbi földművelő közösségek a Dunántúlon

Mráv Zsolt (MNM): A Seuso-kincs – régész szemmel

Dági Marianna (SZM): A Seuso-kincs – technikai szempontok

Révész László (MNM) Magyarok, avarok, szlávok: a Kárpát-medence a magyar honfoglalás korában.

Türk Attila (PPKE BTK – MTA BTK MŐT): A magyar őstörténet új régészeti eredményeiről

A rendezvény időpontja:2014. május 30. **(R)**

**15.) A Társulat 2014. évi vándorgyűlése**

Helyszín: Vas megye és a határon túli részek (történelmi Vas megye)

A vándorgyűlés első napján lehetőség nyílt a Szombathelyi Egyházmegyei Gyűjtemények, a Püspöki Palota és a Szombathelyi Képtár megtekintésére (szakvezetés az Egyházmegyei könyvtárban, az Egyházmegyei Kincstárban és a Püspöki palotában – Simon Katalin gyűjteményvezető, illetve a Szombathelyi Képtárban – Cebula Anna)

Az előadások helyszíne: Iseum Savariense Régészeti Műhely és Tárház Szombathely

Az elhangzott régészeti és művészettörténeti előadások:

Csapláros Andrea: A Savaria MHV Múzeum tagintézményei helyzete és jövője

Cebula Anna – Zsámbéky Monika: A Szombathelyi Képtár

Sosztarits Ottó: Az Iseum épületének rekonstrukciója

Nagy Marcella: Az M86-os út és a Savaria Múzeum folyamatban lévő nagyberuházásokhoz kapcsolódó régészeti munkái

Kiss Gábor: Savaria és Szent Márton

Pap Ildikó Katalin: Helyzetkép Vas megye későközépkori régészeti emlékeinek kutatásáról

Zágorhidi Czigány Balázs: Középkori templomok kutatása és helyreállítása Vas megyében – a műemlékvédelem fénykorától napjainkig

Hajdú István: Örökségünk – hivatalos – védelme Vas megyében

Az előadások után szakvezetés az Iseum Savariense állandó kiállításában – Sosztarits Ottó, Csapláros Andrea

A szakmai tanulmányút második napján az alábbi helyszínek magyar és osztrák kollégák szakmai vezetésével történő megtekintésére került sor:

Kőszeg, a történelmi belváros és a felújított kőszegi vár; Rohonc/Rechnitz, Szent Katalin- plébániatemplom és a kísérleti régészeti vaskohászati telep megtekintése; Csém/Schandorf, vaskori halomsírok; Bucsu, római kori vízvezeték; Narda, r. k. templom; Vaskeresztes, r. k. templom és halomsírmező megtekintése.

A harmadik nap helyszínei:

Dozmat,r. k. templom; Vasvörösvár/Rotenturm, A Vörös torony megtekintése, Savaria territoriumának határa; Németújvár/Güssing, séta a németújvári várban, a ferences kolostor temploma, boldog Batthyány-Strattmann László ereklyéje, Batthyány-kripta; Vasalja-Pinkaszentkirály, r. k. templom; Ják, a templom és Apáti házban álló kiállítás megtekintése.

A szakmai tanulmányút utolsó napján lehetőség nyílt a Savaria Múzeum és tagintézményeinek meglátogatására: Szent Márton-templom, vezetés és séta a középkori Sabaria területén, Savaria Múzeum (Adria időszaki kiállítás, Római kőtár, Állandó kiállítás), Smidt Múzeum, Járdányi Paulovics István Romkert, az OTP alatti római útkereszteződés megtekintése.

Időpont: 2014. június 12–15. (**K**) **(R)** (**M)**

16.) **Kiállítás-látogatás szakvezetéssel**

A Magyar Nemzeti Múzeum **„Szent István lovagjai. A legrangosabb magyar kitüntetés 250 éve”** című időszaki kiállításán szakvezetést tartott Gödölle Mátyás, a kiállítás kurátora.

A rendezvény időpontja: 2014. június 23. (**K**)

**17.) Épület- és helyszín-bemutatás**

Óbudai séták …, a séták gondozója Kerny Terézia

**Hatodik séta: óbudai templomok és lakótelepek**

Útvonal: Jó Pásztor Nővérek Óbudai Temploma és rendháza (Szőlő utca 56.), Szent Margit Kórház főépülete, Kísérleti lakótelep, Városi házak (Raktár utca), Cella trichora. Szakvezetést tartott többek között: Kerny Terézia, a Társulat osztálytitkára.

A rendezvény időpontja: 2014. június 25.(**M**)

**18.)** **A Társulat Archeometriai Műhely társrendezésében**

Az MTA SzAB Antropológiai és Régészeti Szakbizottság – SzTE  Régészeti Tanszék – MTA VEAB Iparrégészeti és Archeometriai Munkabizottság – MRMT Archeometriai Műhely szervezésében „A vaskohászat és a fémművesség régészeti emlékei, különös tekintettel a római császárkori Barbarikum területére” címmel az Iparrégészeti Munkabizottság ülése. Program:ARNE W. ESPELUND: Roman Age ironmaking in Mid-Norway and its connection to continental Europe

BOTÁR ISTVÁN – SÓFALVI ANDRÁS: Adatok Erdély népvándorlás kori vasiparához: A csíksomlyói és a székelyudvarhelyi keleti gót kohómaradványok és vassalakleletek

SÓSKÚTI KORNÉL: A császárkori szarmata fémművesség emlékei Dél-Kelet Magyarország területéről, különös tekintettel az agyag-mellfalazat leletekre

RINGER ISTVÁN: Egy ipartörténeti műemlék: I. Rákóczi György erdélyi fejedelem 17. századi sárospataki ágyú öntő háza

A rendezvény időpontja: 2014. szeptember 22., helyszíne*:* Szeged, MTA SzAB Székház **(R)**

**19.)** **Kiállítás-látogatás szakvezetéssel**

A Magyar Nemzeti Galéria **„Dada és szürrealizmus. Magritte, Duchamp, Man Ray, Miro, Dalí. Válogatás a jeruzsálemi Izrael Múzeum gyűjteményéből”,** valamint az **„ Átrendezett valóság. Alkotói stratégiák a magyar művészetben a dada és a szürrealizmus vonzásában”** című kiállításainak megtekintése, szakvezetést tartottak a kiállítások kurátorai: Kumin Mónika, Százados László, Kolozsváry Marianna

A rendezvény időpontja: 2014. szeptember 29. (**K**)

**20.)** **Az Archeometriai Műhely rendezvénye**

10 éves az Archeometriai Műhely c. folyóirat ünnepi vitaülése

Az ülés résztvevői áttekintették az archeometria legfontosabb szakágainak aktuális fejlődését, külföldi előadók részvételével. Részletes program az archeometriai honlapon: <http://www.ace.hu/ametry/prog-h.html>

A rendezvény időpontja:2014. október 3. **(R)**

**21.)** **Épület- és helyszín-bemutatás**

Óbudai séták …, a séták gondozója Kerny Terézia

**Hetedik séta: Aquincum polgárvárosa** (az aquincumi romterület), szakvezetést tartott: Láng Orsolya

A rendezvény időpontja:2014. október 13. **(R)**

**22.) Kiállítás-látogatás szakvezetéssel**

A Magyar Nemzeti Múzeum állandó kiállításai közül **„A Kárpát-medence a IX. században és a Honfoglalás korában”** című új kiállításrész megtekintése, szakvezetést tartottak: Szőke Béla, Révész László

A rendezvény időpontja:2014. október 6. (**K**)

Ugyanezen a napon terveztük megtartani a Társulat rendkívüli közgyűlését az alapszabály esetlegesen szükségessé váló módosításáról, amennyiben a Fővárosi Bíróság végzése megérkezett volna.

**23.) Művészettörténeti ülésszak a Társulat társszervezésében**

**Tudományos konferencia I. (Szent) László magyar királyról** (szervező: Székesfehérvári Egyházmegyei Múzeum, MRMT)

Mikó Árpád: Bevezető

I. szekció, elnök: Madas Edit irodalomtörténész,

Zsoldos Attila: Szent László kora

Marosi Ernő: Művészet Szent László korában

Körmendi Tamás: Szent László törvényei

Veszprémy László: Szent László és a keresztes hadjáratok.

Nagymihályi Géza: Az idegen szent. Szent László árva leánya, Eiréné, bizánci császárnő (1088–1134)

Thoroczkay: László király szentté avatása

Szakács Béla Zsolt: Kultuszhely és szentté avatás Szent László korában

II. Szekció: Elnök: Török József egyháztörténész

Szovák Kornél: Szent László-legendák

Kerny Terézia: Szent László ikonográfiája

Lángi József: Újonnan előkerült XIV. századi Szent László-falképek Erdélyben

Medgyesy S. Norbert: Szent Lászlóról szóló énekek

A rendezvény időpontja: 2014. október 25., helyszíne: Székesfehérvár, Szent István Művelődési Ház (**M**)

A „Határon túli magyar örökség kutatása” sorozat októberre tervezett előadása betegség miatt elmaradt.

**24.)** **Régészeti ülésszak**

Vértes László születésének 100. évfordulója alkalmából rendezendő emlékülés

Az emlékülés programja:

SZABÓ TAMÁS: Barlangok, szpeleológia

MARKÓ ANDRÁS: Istállóskői-barlang

ZANDLER KRISZTIÁN: Eger – Kőporos

RINGER ÁRPÁD: Szeleta-barlang

T. BIRO KATALIN: Lovas, festékbánya

BÁCSKAY ERZSÉBET: Sümeg, kovabánya

KERTÉSZ RÓBERT: Szekszárd – Palánk

TÓTH ZOLTÁN: Miskolc – Avas

KISNÉ CSEH JULIANNA: Tata – Porhanyó

LENGYEL GYÖRGY: Arka – Herzsa-rét

T. DOBOSI VIOLA: Bodrogkeresztúr – Henye

FARKAS-SZŐKE SZILVIA: Vértesszőlős, régészet

BRADÁK BALÁZS: Vértesszőlős, természettudományok

MESTER ZSOLT: Terminológia

A rendezvény időpontja: 2014. november 3. **(R)**

**25.)** **Régészeti ülésszak**

Kuzsinszky Bálint születésének 150. évfordulója alkalmából rendezett konferencia:

ZSIDI PAULA: A múzeumépítő régész – Kuzsinszky Bálint

NÉMETH MARGIT: Az aquincumi kőemlékek topográfiai vonatkozásai Kuzsinszky Bálint kutatásai tükrében

LÁNG ORSOLYA – NAGY ALEXANDRA – VÁMOS PÉTER: Az aquincumi macellum – régi kutatások és új kérdések

PALÁGYI SYLVIA: Ahogy Kuzsinszky látta, s ahogy azóta alakult (Kuzsinszky Bálint: A Balaton környékének  archaeologiája és Veszprém megye római kori kutatásainak újabb eredményei)

MÜLLER RÓBERT: A Balaton környékének archaeologiája

TÓTH ENDRE: Keszthely-újmajori római temető és sminkes készletei

VISY ZSOLT: Kuzsinszky Bálint és Dacia

FACSÁDY ANNAMÁRIA: Zárszó

A rendezvény időpontja: 2014. november 5. **(R)**

**26.) Épület- és helyszín-bemutatás**

Pesti séták …, a séták gondozója Kemény Mária

**Második séta:** Bródy Sándor u. 4. (Ádám-ház = Dessewffy-palota).Szakvezetést tartottKemény Mária és Csáki Tamás.

A rendezvény időpontja:2014. november 6. (**M**)

**27.)** **Művészettörténeti ülésszak**

**„Hajnal János Rómában – egy nyári kiállítás tanulságai”** című, Hajnal János festőművész (1913–2010) munkásságáról szóló, filmvetítéssel kísért előadás, előadó: Balázs Kata

A rendezvény időpontja: 2014. december 3. (**M**)

**28.)** **Művészettörténeti ülésszak – a Társulat kitüntetettjeinek előadás-sorozata** keretében

**Ridovics Anna: „Uy köröztienj edény”. A habán kerámiák kutatásának legújabb eredményei** című előadása

A rendezvény időpontja: 2014. december 1., helyszíne:Iparművészeti Múzeum, Könyvtár (**M**)

**29.)** **Régészeti ülésszak**

**Victis Honor. Középkori és kora újkori konfliktusrégészet** című konferencia

Levezető elnök: Tomka Gábor

LASZLOVSZKY JÓZSEF (CEU): A csatatér régészettől a konfliktus régészetig. Elméleti, módszertani és gyakorlati kérdések

POLGÁR BALÁZS (HIM): „Nekünk Mohács kell”. Az első és a második mohácsi csata (1526, 1687) a rendelkezésre álló írásos források és a terepkutatások tükrében

NÉGYESI LAJOS (HIM): Esztergom 1595-ös ostromához kapcsolódó sáncok a Vaskapu-hegyen

NAGY LÁSZLÓ (Dobó István Vármúzeum, Eger): Csontok, puskagolyók, arany és Lucrecia. Egy 16. század végi temetkezési hely és értelmezési lehetőségei az egri várból

KOVÁTS ISTVÁN (MNM MKM, Visegrád): A középkori és kora újkori vesztőhelyek régészeti kutatásának lehetőségei Európában és Magyarországon

FERENCZI LÁSZLÓ (CEU): Török-kori lőszergyártás egy középkori kolostori műhelyközpontban. A Pomáz-Nagykovácsi pusztai templom és környezetének régészeti kutatása

LÁSZLÓ ORSOLYA – PAJA LÁSZLÓ (MNM NÖK): Pengeélen. Erőszakos cselekedetek nyomai régészeti korú csontvázakon

VADAS ANDRÁS (CEU): Háborús környezet? A Rába-mente átalakulása az oszmánok Kárpát-medencei jelenlétének idején

A rendezvény időpontja: 2014. december 5. **(R)**

**30.)** **Régészeti ülésszak**

**A Magyar Nemzeti Múzeum rendezésében, a Társulat társrendezésében**

Patay Pál, a magyar régészet doyenje ünnepi köszöntése 100. születésnapja alkalmából

A rendezvény időpontja: 2014. december 8. **(R)**

**31.)** **Művészettörténeti ülésszak – a Társulat Henszlmann-díjának átadása**

Mikó Árpád: Verancsics Antal, a műpártoló című előadása

**2014. évi Henszlmann-díj kitüntetettjei:**

Böőr Roland Rád község római katolikus plébánosa és

Liška László, Rád község polgármestere

Rád (Rad, SK) község múltjának megismerésében nyújtott támogatásukért

A díjazottakat méltatta: Wollák Katalin

A rendezvény időpontja: 2014. december 10. (**M**)

**A Társulat további tevékenységei:**

* A Társulat felkérésre 2014-ben is tagot delegált a Schönvisner István-díjat és emlékérmet odaítélő kuratóriumba, illetve megküldte javaslatait a *Schönvisner István- és Forster Gyula-díjak*ra díjakra, valamint tagot delegált az UNESCO Magyar Nemzeti Bizottság Kulturális Szakbizottságába.
* A Társulat tradicionális két szakosztálya (régészeti, művészettörténeti) mellett a régészeti interdiszciplináris részlegek számos programot készítettek elő, önálló szakosztályüléseket is szerveztek.
* Folytatódott az utóbbi években indult előadás-sorozatok előkészítése, a már bevált módon került megrendezésre a kétnapos, kronologikus feltárási beszámoló-sorozat. A Társulat közreműködött a Magyar Régész Szövetség által indított új kezdeményezésben, a Magyar Régészet Napja alkalmából tudomány-népszerűsítő programot állított össze, emellett továbbá a két tematikus régészeti, egy művészettörténeti és egy közös ülésszakot szerveztünk számos előadó bevonásával.
* A Társulat kitüntető díjai mellett 2014-ben is átadásra került a szakmai tevékenység társadalmi támogatására alapított Henszlmann-díj, a fiatal pályakezdő régészek számára a Társulat által 2011-ben alapított „Ad astra” -díj, illetve meghirdettük a következő pályázatot is.
* A vezetőség és a választmány az év során több ülést tartott, ezekről emlékeztető készült. Emellett jelölőbizottság felkérésével előkészítette a 2015. évi vezetőség- és választmány-választást.
* A Társulat 2014 júniusában rendkívüli közgyűlést tartott, amelynek oka az volt, hogy a Társulat 2014 májusában benyújtotta a közhasznúsági jelentését, illetve a közhasznú jogállás nyilvántartásba vétele iránti kérelmét, azonban a Fővárosi Törvényszék 11. Pk. 60.536/1989/22 sz. végzésével a Társulatot hiánypótlásra szólította fel. A közhasznú szervezeti jogállásának megőrzése érdekében a 2011. évi CLXXV. és a 2013. évi V. törvényekben foglaltaknak eleget téve a Társulat a rendkívüli közgyűlésen módosította az alapszabályát, amelyet megszavazás után megküldött a Fővárosi Törvényszék részére, azonban az elfogadásról, vagy további hiánypótlásról értesítést még nem kapott.
* A vezetőség aktívan vett részt számos jogszabály-tervezet, illetve a szakterületre vonatkozó egyéb döntések véleményezésében.
* A Társulat honlapján és meghívóin számos rendezvényt, eseményt ajánlott tagjai figyelmébe, így pl.: a Műemléki Világnapot, a Kulturális Örökség Napját, a Kutatók Éjszakáját, a Magyar Tudomány Ünnepét, a programokat és eseményeket a honlap mellett a Facebookon is követhették az érdeklődők.

A Társulat legjelentősebb éves kiadását évek óta a kitüntető érmek költségei jelentik. Tekintettel arra, hogy 2008-ban NKA támogatással az érmek megújításra kerültek, ezért külön az érmekre 2014-ben sem kellett költenünk. A 2014. évi MTA támogatás jelentős részét a Társulat ún. „társadalmi” díja, a Henszlmann-díj beszerzésére fordítottuk, 10 db üveggömböt vásároltunk néhai Horváth Márton iparművész örökösétől. Emellett a támogatásból az alábbiakat fedeztük:

* + a díjazással kapcsolatos oklevél- és éremtartó dobozok megvásárlása, az ezzel kapcsolatos grafikai, gravírozási munkák,
	+ a társulati meghívók nyomdai költségei, és a meghívók postázásának a díja,
	+ a könyvelő, egyben gazdasági munkatárs munkadíjának részleges fedezete,
	+ az alapszabály módosításával kapcsolatos ügyvédi munkaköltség

Budapest, 2015. január

összeállította:

Wollák Katalin s.k.

főtitkár